GKN Aerospace Sweden

Virksomheten

Britiske GKN overtok Volvo Aero fra Volvo for 6,9 milliarder svenske kroner i juli 2012.
GKN Aerospace Engine Systems samarbeider med de store flymotorfabrikkene Rolls-Royce, Pratt & Whitney, Snecma og General Electric om store sivile flymotorer. GKN Aerospace har idag motorkomponenter i over 90 prosent av alle nye større fly, verden over. De siste årene medvirket foretaket i motorene som sitter på Boeing 787 «Dreamliner» og Boeing 747–8. GKN Aerospace har også fått en viktig rolle i de nye store Rolls-Royce Trent XWB for Airbus A350 XWB og Pratt & Whitney's PW1000G for bl.a. Bombardier CSeries og Mitsubishis fly MRJ. Foretaket er også engasjert i begge motoralternativene til Airbus A380. Fabrikasjon av motorkomponenter skjer dels i Trollhättan og Linköping, men også på Kongsberg, Newington (Connecticut), Cincinnati (Ohio), El Cajon (California), Manchester (Connecticut), Muncie (Indiana), North Charlestown (New Hampshire) samt i Mexicali og San Luis Potosi i Mexico.
Foretaket bygger også deler til de rakettmotorene som benyttes på Den europeiske romorganisasjonens Ariane 5-raketter og er en partner, kontraktør og produsent av rakettmunnstykker og delsystemer for rakettmotorer for kommersielle romprogram, og er også Den europeiske romorganisasjonens «Center of Excellence» for rakettmotorens munnstykke og turbiner.

Organisasjon

GKN Aerospace Sweden AB har virksomhet i Trollhättan. Totalt har foretaket (år 2016) cirka 2 000 ansatte og er virksomt innen flere forretningsområder.

GKN Aerospace Applied Composites AB

GKN Aerospace Applied Composites AB (tidligere ACAB) er basert i Linköping og har sine røtter innen forsvarsutstyr og fly, men foretaket produsererer også komposittmaterialer for miljø- og medisinteknikk, trådløs kommunikasjon og prosessindustri.

Sivile flymotorprogram

GKN Aerospace er deltaker i mange sivile flymotorprogram, f.eks. Trent 900 og GP 7000 som er to alternative motorer for Airbus A380. Foretaket er et av flere foretak som deler risiko og fortjeneste. Når det gjelder Trent 900, er GKN ansvarlig for konstruksjon, utvikling og produksjon av kompressorens mellomhus. GKN er også deltaker i den motoren som Rolls-Royce monterer i Airbus A350 XWB. Pratt & Whitney har gitt oppdraget til å utvikle den bakre turbinstrukturen i lettvektsmetall for bedriftens GP7000-motorer. GKN Aerospace bygger flymotorene GE 90 og PW4000.
GKN Aerospace har også en omfattende deltagelse i motorprogrammet PW1100G der de svarer for utvikling og bygging av to komponenter i motoren: TEC (Turbine Exhaust Case) og IMC (Intermediate Case). PW1100G-motoren kommer til å bli installerert i en oppgradert versjon av Airbus A320 – Airbus 320NEO. For GKN Aerospace ventes at avtalen vil generere et salg på cirka 40 milliarder kroner i løpet av cirka 50 år. Salget ventes å skyte fart i andre halvdel av dette hundreåret.

Militære flymotorer

Jagerflyet JAS 39 Gripen har vært i operativ tjeneste siden 1997. GKN Aerospace svarte for produktstøtte for motorene, selv om den siste Volvo RM12-motoren ble levert til det svenske Flygvapenet i mars 2010. RM12 er basert på General Electric’s F 404 og tilpasset til Gripen.

Gassturbiner

GKN Aerospace er også  med i et samarbeid med General Electric (GE Energy)’s virksomhet innen gassturbiner som komponentpartner. Det finner to ulike sorter gassturbiner for generering av elektrisitet: industrielle gassturbiner og  et fly-derivat. De industrielle turbinene er tunge og bastante enheter. Fly-derivatet begynte, som navnet antyder, som flymotorer og er lettere. GE er det eneste foretaket som bygger begge typene.

GKN Aerospace og forskning

GKN er en av flere medvirkende i Vinnovas program: G5Demo. Målet er å skape en sterk svensk rolle i fremtidens utvikling av flymotorer gjennom å presentere minst én motorkomponent til hver og én av de største motorsystemaktørene: Rolls-Royce, Snecma og MTU i Europa, samt Pratt & Whitney og General Electric i USA. Programmet omfatter samarbeid mellom flere aktører i Sverige. I tilfelle G5-Demo deltar, deltar også ACAB, Swerea SICOMP, Högskolan Väst, Chalmers, Innovatum – Produktionstekniskt Centrum (PTC), Permanova Lasersystem AB, Midroc Automation, Tooltec AB samt LB:s Mekaniska AB.
GKN Aerospace er også aktiv innen flere ulike romprogram, ikke minst innen Clean Sky.